ഷഹീന് ചുഴലിക്കാറ്റ് യുഎഇയില് ഓണ്ലൈന് ക്ലാസുകള് അല് ഐനില് അനിവാര്യമെങ്കില് മാത്രം പുറത്തിറങ്ങുക ദുബൈ: ഷഹീന് ചുഴലിക്കാറ്റിന്റെ പശ്ചാത്തലത്തില് അല് ഐന്, ഹത്ത, അജ്മാനിലെ മസ്ഫൂതിലും മനാമയിലും, റാസല്ഖൈമയിലെ തെക്കന് പ്രദേശങ്ങള്, ഖോര്ഫഖാന്, കല്ബ, ദേബ അല് ഹിസ്ന് എന്നിവിടങ്ങളില് ഞായര്, തിങ്കള് ദിവസങ്ങളില് സ്കൂളുകള്ക്ക് നിയന്ത്രണമേര്പ്പെടുത്തി. ക്ലാസുകള് ഓണ്ലൈനായാണ് ഈ ദിവസങ്ങളില് നടത്തേണ്ടതെന്ന് അധികൃതര് നിര്ദേശിച്ചു. കുട്ടികളുടെ സുരക്ഷ പരിഗണിച്ചാണ് തീരുമാനം. അതേസമയം, അല് ഐനില് എല്ലാ വിദ്യാഭ്യാസ സ്ഥാപനങ്ങളും ചൊവ്വാഴ്ചയും ഓണ്ലൈന് പഠനം മാത്രമായിരിക്കും. അല് ഐനില് അനിവാര്യമെങ്കില് മാത്രം പുറത്തിറങ്ങുക അബൂദബി: ഷഹീന് ചുഴലിക്കാറ്റിന്റെ പശ്ചാത്തലത്തില് അല് ഐനിലെ സര്ക്കാര് മേഖലയിലെ ജീവനക്കാര്ക്ക് വീട്ടിലിരുന്ന് ജോലി ചെയ്യാം. സ്വകാര്യ മേഖലയിലെ കമ്ബനികളോടും വിദൂര ജോലി സൗകര്യം ഏര്പ്പെടുത്താന് ആവശ്യപ്പെട്ടിട്ടുണ്ട്. തിങ്കളാഴ്ച അനിവാര്യമെങ്കില് മാത്രമേ വീട്ടില് നിന്ന് പുറത്തിറങ്ങാവൂ എന്നും അധികൃതര് ആവശ്യപ്പെട്ടു. ഒക്ടോബര് അഞ്ചുവരെ മേഖലയിലെ നിര്മാണ പ്രവര്ത്തികള് നിര്ത്തിവെക്കാനും നിര്ദേശം നല്കി. കനത്ത മഴക്കും ഉയര്ന്ന കാറ്റിനും പൊടി പടലങ്ങള് ഉയരാനും സാധ്യതയുള്ളതിനാലാണ് മുന്കരുതല് നടപടി. ഞായറാഴ്ച വൈകീട്ട് മുതല് ഒക്ടോബര് അഞ്ചുവരെ എല്ലാ ജോലികളും നിര്ത്തിവച്ച് അല് ഐനിലെ നിര്മാണസൈറ്റുകള് സുരക്ഷിതമാക്കിയതായി അധികൃതര് അറിയിച്ചു. താമസക്കാരോട് കൂടുതല് ശ്രദ്ധയോടെ വാഹനമോടിക്കാനും കാഴ്ച കുറയുമ്ബോള് വേഗം കുറക്കാനും അബൂദബി സര്ക്കാര് ഓഫിസ് നിര്ദേശിച്ചു. അല് ഐനിലെ തെക്ക്, മധ്യപ്രദേശങ്ങളും കിഴക്കും തെക്കുകിഴക്കുമുള്ള ചില പ്രദേശങ്ങളും ഷഹീന് ചുഴലിക്കാറ്റ് ബാധിച്ചേക്കാം. ഈ പ്രദേശങ്ങളില് മഴയോടൊപ്പം താഴ്വരകളിലും താഴ്ന്ന പ്രദേശങ്ങളിലും വെള്ളപ്പൊക്ക സാധ്യതയുണ്ടെന്നും അധികൃതര് അറിയിച്ചു.